                                                                                                                       Anexă la HCL                                                                                     
CONTRACT DE ADMINISTRARE

NR....................../.................................

I. PĂRŢILE CONTRACTANTE

1.1.MUNICIPIUL TIMISOARA, cu sediul in Timisoara, Bd.C.D.Loga nr.1, cod fiscal RO 14756536, tel 0256/408300, fax 0256/204177, reprezentat prin Primar - Nicolae Robu , în calitate de PROPRIETAR, 
şi

 1.2. CONSILIUL JUDETEAN TIMIS cu sediul în Timişoara, Bv. Revoluţiei  din 1989 nr.17, cod fiscal   ………………reprezentat prin Preşedinte - ………………….., în calitate de ADMINISTRATOR,
II.  BAZA LEGALA
 2.1. Baza legală încheierii prezentului contract este:

a) Legea 215/2001 privind administratia publica locala cu modificarile si completarile ulterioare;

b) Articolele 867, 868, 869, si 870 Cod Civil;

c) Hotărârea Consiliului Local al Mun.Timisoara  nr. ………/……….
d) Avizul conform nr……………………… al  Ministrului Educaţiei Naţionale

III. OBIECTUL CONTRACTULUI
3.1. Obiectul prezentului contract este transmiterea dreptului de  administrare către  Consiliul Judeţean Timiş asupra, spaţiului  constând în etajul  I şi II  al  căminului internat  al fostului Colegiu Tehnic „ Ion Mincu” cu suprafaţa construită desfăşurată  de 1430 mp, înscris în CF .420304-C1-U2 Timişoara şi a terenului de acces în suprafaţă de 22,42 mp din totalul de 1116,00 mp, înscris în CF nr. 420304 Timişoara,  situate  în Timişoara str. Franz Liszt nr.3.

3.2. Accesul  la spaţiul  se va  face din str.  Franz Liszt nr.3

IV. DESTINATIA  SPAŢIULUI  DAT IN ADMINISTRARE

4.1. Bunurile  prevăzut la punctul 3.1 se transmite  în administrarea Consiliului Judeţean Timiş,  pentru desfăşurarea activităţii Centrului Judeţean de Resurse şi Asistenţă Educaţională Timiş,a cărei finanţare se asigură din sumele defalcate din unele venituri ale bugetului de stat prin bugetul  local al Consiliului Judeţean, conform prevederilor art. art. 99, alin 4 şi 5 din Legea nr. 1/2011 a educaţiei naţionale .
V. DURATA CONTRACTULUI

5.1.Prezentului contract  se încheie  de la data semnări  de către părţi,  pâna la data de ………………, dată la care expiră Avizului conform nr………………….. al Ministrului Educaţiei Naţionale .

5.2. Prin acordul părţilor, prezentul contract poate să înceteze şi înainte de termen.

VI. DREPTURILE SI OBLIGAŢIILE PĂRŢILOR

6.1. Drepturile şi obligaţile proprietarului
a). proprietarul  are obligaţia să predea administratorului spaţiul atribuit pe bază de proces verbal de predare primire;
b).proprietarul are obligaţia să nu-l împiedice pe administrator să folosească spaţiul potrivit destinaţiei  sale,  până la termenul convenit; 

c) proprietarul are obligaţia să asigure buna folosire a căilor de acces. În cazul de faţă  accesul se va realiza  din str. Franz Liszt nr.3  pe terenul în suprafaţă de 22,42 mp  şi pe casa scări  până la etajul I şi II;
d). proprietarul  are dreptul să rezilieze contractul, în cazul în care administratorul  nu-şi respectă obligaţiile prevăzute în prezentul contract;

e).proprietarul  are dreptul să denunţe în mod unilateral contractul de administrare, din motive

excepţionale legate de interesul naţional sau local.

f). proprietarul are dreptul să modifice în mod unilateral partea reglementară a contractului de administrare, cu notificarea prealabilă a comodatarului din motive excepţionale legate de interesul naţional sau local.

g) Contravaloarea lucrarilor executate asupra imobilului, indiferent de natura acestora, rămân în proprietatea Municipiului Timisoara, fiind integrate in valoarea bunului imobil si nu pot fi revendicate de administrator, indiferent de natura lucrarilor executate;

6.2. Drepturile si obligatiile administratorului:

 a) administratorul are dreptul să folosească bunul  primit în administrare potrivit destinaţiei  prevăzută la punctul 4.1;
 b) administratorul poate exercita folosinţa imobilului în limita cerinţelor impuse de funcţionarea Centrului Judeţean de Resurse şi Asistenţă Educaţională Timiş şi numai pentru activitati specifice acestui centru;

 c)  administratorul  are obligaţia să folosească, în mod direct, pe riscul şi pe răspunderea sa, spaţiul care face obiectul prezentului contract.

d).administratorul are obligaţia să se îngrijească de bunul împrumutat întocmai ca proprietarul acestuia;

 e) administratorul  are obligaţia să execute  în condiţiile legi lucrările  de investiţii şi reparaţii  pe cheltuiala proprie, necesare desfăşurării activităţii Centrului Judeţean de Resurse şi Asistenţă Educaţională Timiş;
f). Administratorul are obligaţia să execute lucrarii de întreţinere, funcţionare şi reparaţii  pe cheltuiala proprie, necesare desfăşurării activităţii

g). Să întreţină permanent spaţiile interioare/exterioare;

h) . Să suporte toate costurile legate de igienizarea imobilului (dezinfecţie, dezinsecţie, deratizare şi orice alte cheltuieli colaterale), precum şi cele de natură a conserva imobilul (zugrăveli, tencuieli, reparaţii instalaţii sanitare, termice, electrice şi de orice altă natură);

 i) administratorul  are obligaţia să realizeze pe cheltuială proprie branşamente separate la utilităţi

 ( apă, canal, energie termică, electrică etc). pentru întreg imobilul cămin  înscris .CF .420304-C1, ţinâd  cont că  pe lângă  spaţiul  care constituie  obiectul prezentului contract, deţine în proprietate  etajul III, IV, V şi VI,  iar  instituţiile  ce îşi desfăşoară activitatea în imobil  sunt  în subordinea Consiliului Judeţean Timiş.
j) administratorul are obligaţia ca până la realizarea lucrărilor prevăzute la lit. f) şi încheirea contractelor cu  furnizori de utilităţi, să  suporte lunar plata utilităţilor, în baza unui contract/convenţie de furnizare utilităţi încheiat cu unitatea de învăţământ, obligându-se să achite eventualele diferenţe rezultate ca modificare din variaţia preţurilor şi tarifelor percepute prin apariţia de noi acte normative.  

 k). administratorul are obligaţia să obţină toate avizele şi autorizaţiile  prevăzute de lege pentru amenajarea  spaţiului, necesare desfăşurării  activităţilor specifice şi să suporte toate cheltuielile ce decurg din acestea neavând dreptul să ceară restituirea acestora de la proprietar ;

l) administratorul are obligaţia să obţină autorizaţia de funcţionare, autorizaţia cu privire la siguranţa la incendiu sau alte autorizatii prevăzute  în legi speciale. 

 m) administratorul este obligat sa respecte condiţiile impuse de natura bunului ( materiale cu regim special, condiţii de sigurantă în exploatare, protecţia mediului, etc)

 n) administratorul este obligat să permită inspecţiile reprezentanţilor proprietarului pentru verificarea imobilului dat în administrare;

o) administratorul este obligat să-l anunţe pe proprietar de acţiunea intentată de un terţ care priveşte proprietatea sau posesia spaţiului dat în administrare;

p). administratorul este obligat să restituie bunul împrumutat la împlinirea termenului stipulat în prezentul contract;

q). la încetarea contractului, administratorul este obligat să pună la dispoziţia proprietarului  bunul primit în  administrare în starea în care acesta se găseşte la momentul respectiv. Contravaloarea lucrarilor executate asupra imobilului, indiferent de natura acestora, rămân în proprietatea Municipiului Timisoara, fiind integrate in valoarea bunului imobil si nu pot fi revendicate de administrator, indiferent de natura lucrarilor executate; 
 r). dacă bunul împrumutat a fost deteriorat din culpa administratorului, el este obligat să-l restituie în natură sau să achite contravaloarea lui;

 s). la încetarea contractului de administrare  prin ajungere la termen administratorul  este obligat să restituie proprietarului, în deplina proprietate în mod gratuit şi libere de orice sarcini, bunul împrumutat precum şi toate investiţiile, îmbunătăţirile, construcţiile efectuate.

ş). la încetarea contractului de administrare  din alte cauze decât prin ajungere la termen, excluzând forţa majoră şi cazul fortuit, administratorul este obligat sa asigure continuitatea exploatarii bunului, în conditiile stipulate in contract, pâna la preluarea acestuia de către proprietar.

t). Administratorul este obligat să permită accesul necondiţionat a  tuturor utilizatorilor  pe părţile  comune (holurile  şi casa scărilor) în acest mod asigurându-se respectarea prevederilor  regulamentelor ISU;
VII. INCETAREA CONTRACTULUI  DE ADMINISTRARE
7.1. Prezentul contract îşi încetează efectele în următoarele cazuri:

 a)  la împlinirea termenului pentru care a fost încheiat;

 b) înainte de expirarea termenului, prin acordul comun al celor doua părţi, la iniţiativa uneia dintre acestea;                                                                                                           

c) odată  cu încetarea  dreptului de proprietate publică sau prin actul de revocare emis, în condiţiile legii, dacă interesul  public o impune, de organul care la constituit, potrivit art. 869 din Codul civil.

d) în cazul în care interesul naţional sau local o impune, prin denunţarea unilaterala de catre proprietar; În aceasta situaţie de încetare a contractului nu se percep daune;

e) la dispariţia, dintr-o cauză de forţă majoră, a bunului sau în cazul imposibilităţii obiective a administratorului de a-l exploata, prin  renunţare, fără plata unei despagubiri;

7.2. Prezentul contract încetează de drept fără punere în întârziere, fără intervenţia instanţei de judecată şi fără nici o altă formalitate prealabilă în caz de schimbare a proprietarului sau dacă  spaţiul este necesar pentru desfăşurarea activităţilor şcolare a unităţilor de învăţământ preuniversitare de stat aflate în reţeaua şcolară de pe raza Municipiului Timişoara.

VIII. CLAUZE PRIVIND REZILIEREA CONTRACTULUI

8.1. Contractul de administrare se reziliază, in conformitate cu prevederile legale in vigoare, în una din urmatoarele situaţii:

a) Administratorul schimba destinaţia imobilului primit in administrare fără aprobarea Consiliului Local al Municipiului Timişoara;

b) Administratorul nu îşi execută obligatiile stabilite in sarcina sa prevazute la art.6.2;
d) Nerespectarea obligaţiilor prevăzute la cap VI din prezentul contract de către una dintre părţi, în mod culpabil şi repetat, dă dreptul părţii lezate de a considera contractul desfiintat de plin drept, fara somatie, punere in întârziere sau intervenţia instanţei de judecată conform pactului comisoriu de gradul IV si de a pretinde plata de daune – interese. 
IX. FORŢA MAJORĂ

9.1 Nici una dintre părţile contractante nu răspunde de neexecutarea în termen sau/şi de

executarea în mod necorespunzător total sau/şi parţial a oricărei obligaţii care îi revine, în baza prezentului contract, dacă neexecutarea sau executarea necorespunzătoare a obligaţiei respective a fost cauzată de forţa majoră, aşa cum este definită de lege.

9.2 Partea care invocă forţa majoră este obligată să notifice în scris celeilalte părţi în termen de 3 zile producerea evenimentului şi să ia toate măsurile posibile în vederea limitării consecinţelor lui.

9.3 Dacă în termen de 3 zile de la producere evenimentul respectiv nu încetează, părţile au dreptul să-şi notifice încetarea de plin drept a prezentului contract, fără ca vreuna dintre ele să pretindă daune-interese.
X. MODIFICAREA CONTRACTULUI

10.1 Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai după o prealabilă notificare scrisă, cu acordul ambelor părţi, prin act adiţional.

10.2 Prezentul contract va fi adaptat corespunzător reglementărilor legale ulterioare încheierii acestuia, care îi sunt aplicabile.
XI. LITIGII
11.1. Partile prezentului contract vor face toate eforturile pentru a rezolva pe cale amiabila, prin tratative directe, orice neînţelegere sau dispută care se poate ivi între ei în cadrul sau în legătura cu îndeplinirea contractului.

11.2. Dacă după 15 de zile de la începerea acestor tratative partile nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti competente.
XII. DISPOZIŢII FINALE

12.1 .Prezentul contract a fost încheiat în patru exemplare, câte două  pentru fiecare parte şi a fost  semnat  la data de…………………….

                       PROPRIETAR,                                                            ADMINISTRATOR,
             MUNICIPIUL TIMISOARA,


                   JUDETUL TIMIS 
                            prin                                                                                         prin

                         PRIMAR,                                                                        PRESEDINTE,

